Það er þetta með morgunmatinn . Rúv.is minnti okkur á rannsókn í gær sem var birt í sumar af Bandarísku hjartasamtökunum þar sem kom fram að þeir sem sleppa morgunmatnum auka líkurnar á hjartaáfalli umtalsvert . Fram kom að þeir sem sleppa morgunmatnum væri hættara við að þróa með sér hjarta og æðasjúkdóma og auk líkur sínar á hjartaáfalli um 27% sem gerir morgunverð að verulega mikilvægri máltíð . „ Ekki sleppa morgunmatnum , “ segir Cahill . Að borða morgunverð tengist minnkaðri áhættu á hjartaáföllum . Með því að hafa morgunverðin fjölbreyttan og heilsusamlegan tryggir þú að þú farir inn í daginn með næga orku og gott næringarlegt jafnvægi . Sem dæmi er frábær leið til að byrja daginn að bæta smá af hnetum og ávöxtum eða berjum í morgunkornið eða grautinn . “ Auglýsing Ég held að það sé óhætt að segja að fyrir okkur sem búum á Íslandi , sé þetta gott veganesti . Nú er vetur konungur farinn að berja hressilega á gluggann og þá veitir okkur sannarlega ekki af orkunni þegar haldið er út í kuldann og myrkrið . Við erum hinsvegar öll misjöfn og sumir eiga erfitt með morgunmat en samkvæmt þessu þá er mikilvægt að finna leið til að geta nært sig áður en haldið er út í daginn , en leggja ekki af stað með tóman tank .